**Forslag til SoMe-tekster, som forbund kan dele**

*Tekstforslag ved deling af film 1 – de tre forældretyper*

**SÆT FOKUS PÅ GOD FORÆLDREADFÆRD**

Som forening kender I det helt sikkert: Forældre til idrætsaktive børn kan blive så engagerede, at det påvirker barnet og dets træning negativt. Eller de kan være så uengagerede, at barnet mister motivationen og lysten til at træne. Begge dele er ærgerlige og ødelæggende både for det gode foreningsliv og for børnenes lyst til at dyrke deres idræt på den lange bane.

Med kampagnen ’Idrætsforælder’ kan I støtte jeres idrætsforældre i god forældreadfærd. Del filmen på jeres sociale medier, og tag emnet op i jeres forening. Der er hjælp og mere inspiration til jer på dif.dk/idraetsforaeldre.

*Tekstforslag ved deling af film 2 - børneperspektiv***SÆT SPOT PÅ FORÆLDREROLLEN I JERES FORENING**Børn elsker, når deres forældre interesserer sig for deres idræt, men mange børn oplever, at deres forældre nogle gange opfører sig dumt eller direkte pinligt, når de dukker op i hallen eller på banen. Fx fordi de kun har øje for resultatet og selve præstationen og ikke forstår, at idrætten for barnet rummer meget mere.

Med kampagnen ’Idrætsforælder’ kan I hjælpe forældrene i jeres forening med at bakke deres børn bedst muligt op. Del filmen på jeres sociale medier, og tag emnet op i jeres forening. Der er hjælp og mere inspiration til jer på dif.dk/idraetsforaeldre.

*Tekstforslag til billedopslag*

**SÆT FOKUS PÅ GOD FORÆLDREADFÆRD**

I har helt sikkert flere forskellige forældretyper i jeres forening. De superengagerede, der altid har en mening om både træner, dommer og barnets præstationer. De stort set fraværende, som ikke viser sig i hallen eller på banen, og som går i flyverskjul, når der er brug for forældrehjælp. Og så alle dem, der rummer lidt af det hele, og som bare gerne vil støtte deres idrætsaktive barn bedst muligt.

Hjælp jeres forældre - sæt fokus på den gode forældreadfærd, og tag emnet op på forældremøder og i jeres sociale medier. Der er hjælp og inspiration til jer på dif.dk/idraetsforaeldre.